Občina Šmartno pri Litiji objavlja v skladu s  določiliPravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24), ki se smiselno uporablja tudi za lokalne skupnosti in na podlagi Odloka o proračunu Občine Šmartno pri Litiji za leto 2025 (Uradni list RS, št. 113/24); Zakona o veterinarskih merilih skladnosti (Uradni list RS, št. [93/05](http://www.uradni-list.si/1/objava.jsp?sop=2005-01-4018), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [23/13](http://www.uradni-list.si/1/objava.jsp?sop=2013-01-0848) – ZZZiv-C, [40/14](http://www.uradni-list.si/1/objava.jsp?sop=2014-01-1619) – ZIN-B in [22/18](http://www.uradni-list.si/1/objava.jsp?sop=2018-01-0949)), Zakona o zaščiti živali (Ur. list RS, št. [38/13](http://www.uradni-list.si/1/objava.jsp?sop=2013-01-1457) – uradno prečiščeno besedilo, [21/18](http://www.uradni-list.si/1/objava.jsp?sop=2018-01-0887) – ZNOrg, 92/20, 159/21 in 109/23) in Pravilnika o zaščiti hišnih živali (Uradni list RS, št. 51/09 in 89/14)

**JAVNI RAZPIS**

**za sofinanciranje sterilizacije in kastracije lastniških mačk v letu 2025**

Vsebina in pogoji razpisa:

1. Uporabnik proračunskih sredstev: Občina Šmartno pri Litiji, Tomazinova 2, 1275 Šmartno pri Litiji.

2. Predmet javnega razpisa je sofinanciranje sterilizacije in kastracije lastniških mačk v letu 2025.

3. Skupni znesek razpisanih sredstev je 3.290,00 EUR. Sredstva so zagotovljena v proračunu Občine Šmartno pri Litiji na PP-11324211.

4. Lastnikom živali se sofinancira storitev sterilizacije ali kastracije v višini 35,00 EUR bruto cene storitve na mačko. Storitve se sofinancirajo do porabe sredstev. Z dnem porabe sredstev se javni razpis zaključi.

5. Za sofinanciranje storitve lahko zaprosijo lastniki mačk, ki izpolnjujejo naslednje pogoje:

* da imajo stalno bivališče na območju občine Šmartno pri Litiji,
* da imajo v lasti do 5 odraslih mačk na stanovanje, oziroma hišno številko,
* da podajo vlogo za sofinanciranje sterilizacije ali kastracije lastniške mačke in sicer za storitev, ki je opravljena v obdobju od 01.01.2025 do porabe sredstev.

6. K vlogi za sofinanciranje sterilizacije ali kastracije mačk morajo prosilci priložiti račun za opravljeno storitev s podatki o lastniku živali.

7. Vloga s prilogami za dodelitev sredstev se odda v sprejemno pisarno Občine Šmartno pri Litiji, ali po pošti na naslov: Občina  Šmartno pri Litiji, Tomazinova 2, 1275 Šmartno pri Litiji. Vse dodatne informacije, ki so vezane na javni razpis se lahko dobijo  v času uradnih ur - Karmen Sadar. Razpisni obrazec se dobi na spletni strani občine <https://obcina.smartno.si/>.

Upoštevani bodo le popolno in pravilno izpolnjeni obrazci s prilogami. Podatki na obrazcu se morajo ujemati s podatki osebnih dokumentov lastnika živali.

8. V primeru formalno nepopolnih obrazcev bo prijavitelj pozvan, da vlogo dopolni v 8-ih (osmih) dneh od prejema obvestila. V primeru, da je prijavitelj v roku ne bo dopolnil, bo vloga zavržena.

9. Upravičenec pridobi pravico do sofinanciranja sterilizacije in kastracije mačke na podlagi odločbe, ki jo bo izdala občinska uprava v postopku razpisa.

10. Vloge oddane po porabi sredstev se zavržejo.

Številka: 344-1/2025-1

Datum: 7.1.2025

 Župan Občine Šmartno pri Litiji

 Blaž Izlakar l.r.